钦定古今图书集成/明伦汇编/氏族典/第502卷 > 陆南金
## 钦定古今图书集成/明伦汇编/氏族典/第502卷 > 陆南金

按《唐书陆南金传》：“南金，吴人。开元初，以匿卢崇道，按
捕当重法。弟赵璧自言：‘匿崇道者我也。御史旭怪之，
赵璧曰：‘母未葬，妹未归，兄能办之，我生无益，不如死’。
旭惊，上状，元宗皆宥之。南金知书史，履操谨完，张说、
陆象先以贤谓之，由库部员外，以痼疾改太子洗马，
卒’。”